open-index/open-wikipedia-markdown huggingface dataset:
Hoé

***Hoé*** () inggih punika istilah umum ingkang dipun-ginakaken kanggé nyebat manéka jinis dhaharan Koréa ingkang wujud tugelan ulam seger  ingkang saé piyambak utawi daging ingkang boten dipunmasak. *Saengseon hoe* (생선회,生鮮膾) punika irisan tipis daging ulam seger utawi dhaharan sagara sanèsipun (kados sashimi). *Yukhoe* (육회,肉膾) punika daging sapi mentah ingkang dipunparingi bumbu kecap asin, gochujang, lenga wijen, lan arak beras. *Gan hoe* (간회,肝膾) punika ati sapi mentah ingkang dipunparingi bumbu lenga wijen lan sarem. *Hongeohoe* (홍어회, 洪魚膾) punika irisan daging iwak pari ingkang sadèrèngipun dipunsimpen wonten ing sajeroning guci dumugi nglampahi fermentasi.

Saos cocol kanggé *saengseon hoe* ingkang dipunwastani *chogochujang* (초고추장) punika dipundamel saking *gochujang* lan cuka. Sadèrèngipun dipundhahar, hoe saged dipunparingi wasabi utawi dipuncocol dhateng saos *chogochujang* utawi *ssamjang* (쌈장), lan dipunbungkus kaliyan godhong perila utawi godhong selada.  Nalika dipunsajekaken, hoe dipunsukakaken ing priring kanthi isi *dangmyeon* supados katingal langkung saé. Wonten ing griya dhahar nalika bibar dhahar *saengseon hoe*, lajeng kathah tiyang ingkang mesen *maeuntang* (sup ulam ingkang dipundamel saking kepala ulam lan pérangan ulam ingkang boten saged dipundamel *hoe*).

## Sajarah 
Tradisi dhahar daging lan ulam mentah ing Ujung Koréa dipunprakirakaken dipuntepangaken déning tiyang Cina nalika wiwitan periode Tiga Karajan Koréa (57 SM—668 AD). Saking kitab Analek karyanipun Kong Hu Cu asal abad kaping 1 SM dipunserat , "Ampun dhahar dumugi nelasaken ingkang alus. Ampun dhahar dumugi nelasaken tugelan ingkang saé piyambak (). Istilah *kuai* (膾) wiwitanipun ateges irisan ulam mentah utawi irisan daging kados daging sapi lan daging wedhus. Nanging saking jaman Dinasti Qin lan Dinasti Han, istilah punika namung ateges ulam mentah. Bibar Buddhisme mekar wonten ing Koréa wiwit saking periode tengahan Tiga Karajan Koréa dumugi pungkasan Dinasti Goryeo (918–1392), matèni kéwan kanggé dipundamel dhaharan punika kalebet pérangan ingkang kedah dipunsingkiri Awit saking punika, rakyar nilaraken kabiasaan dhahar *hoe* sesarengan lan boten malih konsumsi daging. Dhaharan punika dipunsajèkaken malih bibar lunturipun prabawa Buddhisme ing pungkasan periode Goryeo. Nalika ing masa Dinasti Joseon, kraton njunjung kanthi inggil piwulang Konfusianisme, saéngga *hoe* kondhang malih minangka dhaharan tiyang Koréa.

## Ugi pirsani
* Yee sang

## Réferènsi 
## Pranala njaba
Adachi, Tokyo

thumb|300px|gendéra Adachi, Tokyo.

 inggih punika salah satunggal saking 23 distrik istimewa ingkang mapan wonten ing Tokyo paling lèr, Jepang. Tokyo punika satunggaling prefektur saéngga papan distrik kutha Adachi punika sami kaliyan satunggaling kutha. Wewengkon kutha Adachi kapérang dados kalih wewengkon ingkang kapisah. Wewengkon sempit ingkang dipunapit Lèpèn Sumida lan Lèpèn Arakawa sarta wewengkon ingkang langkung wiyar ing Lèpèn Arakawa. Wonten ing kutha Adachi wonten papan ingkang dipunsebat Senju. Nalika ing jaman Edo, papan punika dipunlangkungi margi Nikkō Kaidō antawisipun Edo lan Nikkō Tōshō-gū sarta ramé minangka kutha panyipengan *(penginapan)*. Sadèrèngipun dados distrik kutha Adachi (Adachi-ku), wewengkon punika rumiyinipun dipunsebat distrik Adachi (Adachi-gun). Sanajan makaten, pusat distrik Adachi ing jaman rumiyin mapan wonten ing kidul-wétan distrik kutha Adachi ingkang sapunika.

## Géografi 
### Watesing wewengkon 
* Wétan : distrik kuthaKatsushika
* Lor : Prefektur Saitama (Yashio, Sōka, Kawaguchi, Hatogaya)
* Kulon : distrik kutha Kita
* Kidul: distrik kutha Arakawa lan Sumida.

### Lèpèn 
* Lèpèn Sumida
* Lèpèn Arakawa
* Lèpèn Ayase
* Lèpèn Naka
* Lèpèn Shiba
* Lèpèn Kenaga

## Sajarah 
Literatur tuwa dhéwé ingkang nedahaken bilih Adachi punika nama papan inggih punika papan kayu ingkang sinerat (*mokkan*) saking Heian-kyō taun 735. Wiwit saking jaman Kamakura, *perkampungan* sansaya kathah ing wewengkon ingkang samangké badhé dados kutha Adachi. Wiwit saking tengahah jaman Muromachi dumugi jaman Sengoku, wewengkon punika dados wewengkon kuawosing klan Chiba lajeng ing jaman Edo dados wewengkon Keshogunan Edo.

Nalika ing jaman Meiji, Adachi dados wewengkon Prefektur Tokyo. Distrik Adachi (Adachi-gun) kadhapuk ing taun 1878 saking asiling gabungan 47 kutha lan désa. Miturut rencana pamekaran kutha, nalika taun 1932, distrik kutha Adachi (Adachi-ku) jumeneng saking 10 désa lan kutha tilas Adachi-gun. Watesing wewengkon distrik kutha Adachi ingkang sapunika inggih kasil saking éwah-éwahan watesing wewengkon nalika taun 1947. Wiwit wulan April 2000, Adachi dados distrik kutha istimewa (*tokubetsu-ku*) ingkang sejajar kaliyan kutha.

## Cathetan suku 
## Pranala njawi 
* Situs resmi kota Adachi
Karl Renner

**Karl Renner** () inggih punika pulitikus Ostenrik. Piyambakipun miyos wonten ing Untertannowitz (Dolní Dunajovice) (Moravia) lan séda (tilar donya) wonten ing kutha Wina.

Renner miyos minangka putra ingkang kaping 18 saking kulawarga wong tani miskin nanging amargi bakatipun piyambakipun dipunidinaken saperlu nglajengaken dhateng sekolah tingga, lajeng sinau babagan hukum wonten ing Universitas Wina wiwit taun 1890 dumugi ing taun 1896. Wonten ing taun 1895 piyambakipun minangka salah satunggaling anggota ingkang ndhirikaken Naturfreunde (Sahabat Alam) lan ingkang ndamel logonipun.

Renner pesthi katarik wonten ing babagan pulitik lan dados pustakawan wonten ing parlemen lajeng dados anggota Sozialdhémokratische Partei Österreichs (SPÖ) rikala angka taun 1896. Piyambakipun miwiti dados wakiling parté punika wonten ing Reichsrat rikala angka taun 1907. Sasampunipun punika, Renner dados Kanselir Ostenrik lan ugi Mantri Luar Negeri wiwit taun 1918 dumugi ing taun 1920.

Perjanjian perdamaian wonten ing St. Germain dipuntapakasmani wonten ing taun 1919 antawising Ostenrik, dipunpimpin déning Karl Renner, lan saking Sakuthu Perang Dunia I ingkang digdaya, lan nyatakaken Ostenrik sawijining nagara républik. Wiwit saking taun 1931 dumugi taun 1933 Renner minangka Présidhèn MPR. Piyambakipun mesthi mbela aneksasi Ostenrik déning Jerman nanging nebihaken dhiri saking pulitik sadanguning perang.

Sasampun dhawahipun Reich Ketiga, Renner nyobi mbentuk Pamarèntahan Provisi lan nindakaken kampanye kanggé Ostenrik saperlu dipunkasunyatakaken minangka sawijining nagara républik. Piyambakipun minangka kanselir ingkang angka pisan sasampuning Perang Dunia II. Wonten ing taun 1945 piyambakipun dados Présidhèn Républik ingkang angka 2.

Sadanguning gesang, Renner ijol-ijolan antawising komitmen pulitik sosial-dhémokrat lan jarak analisis sarjana akademik. Pusat karya Renner inggih punika babagan gayutan antawisinng hukum lan transformasi sosial. Kanthi karyanipun *Rechtsinstitute des Privatrechts und ihre soziale Funktion. Ein Beitrag zur Kritik des bürgerlichen Rechts* (1904), piyambakipun dados salah satunggaling pendiri babagan ngèlmu sosiologi hukum. Gagasanipun kaliyan Otto Bauer ngéngini perlindungan resmi minoritas budaya sapunika dipunsarujuki lan dipuntrapaken kanthi praktis.

Karl Renner tilar donya wonten ing taun 1950 lan dipunsarèkaken wonten ing Zentralfriedhof, Wina, Ostenrik.

## Literatur 
* Karl Renner, The Institutions of Private Law and their Social Function. Transl. olèh A. Schwarzschild, dengan pengantar dari Otto Kahn-Freund, London 1949.
* Stephane Pierre-Caps, "Karl Renner et l'Etat Multinationale: Contribution Juridique á la Solution d'Imbroglios Politiques Contemporains", Droit et Societé 27 (1994), 421-441.

## Cathetan suku
Apus

**Apus** inggih punika salah satunggaling rasi lintang ingkang lemah lan mapan wonten ing belahan langit sisih kidul. Rasi lintang Apus kaping sepisanan dipunbiwarakaken kawontenanipun inggih ing pungkasaning abad kaping enem welas. Apus wonten ing basa Yunani gadhah teges "tanpa sikil" lan punika nggambaraken satunggaling manuk ingkang salah satunggalipun dipunpitados boten gadhah sikil. Rasi lintang Apus inggih dipunkiteri déning rasi lintang sanèsipun inggih punika rasi lintant Trangulum Australe, Circinus, Musca, Chamaeleon, Octans, Pavo, lan Ara.

## Sajarah 
Apus inggih punika salah satunggal saking kalih welas rasi lintang ingkang dipunandharaken wonten ing abad kaping kalih déning astronom saking Prancis inggih punika Petrus Plancius saking asiling observasi déning astronom Pieter Dirkszoon Keyser lan Frederick de Houtman lan rasi lintang punika kaping sepisanan dipungambar wonten ing globe peta langit]] kanthi diameter 35&nbsp;cm lan dipunwedalaken ing taun 1597 utawi 1598 ing Amsterdam déning Plancius kaliyan Jodacus Hondius.
Plancius nyebat rasi lintang Apus inggih kanthi nama "*Paradysvogel Apis Indica*"; tembung sepisanan saking basa Walanda kanggé manuk paradise. Nanging sebatan sanèsipun kanggé Apus inggih saking basa Latin kanggé "tawon Indian"; "apis" (basa Latin kanggé tawon) inggih punika ugi dipunsebat "avis" utawi manuk.

## Cathetan suku 
* The Deep Photographic Guide to the Constellations: Apus
* Peoria Astronomical Society - Apus 
* NightSkyInfo.com: Constellation Apus 
* Apus on WIKISKY 
* Star Tales – Apus
Hyakunin Isshu

[thumb|[Karuta mawi seratan syair kapisan saking *Hyakunin Isshu*, (*Aki no ta no Kariho no io no Toma o arami*)]]

 inggih punika antologi puisi klasik kanthi isi 100 syair saking 100 penyair Jepang. Sanajan rumiyinipun punika wonten sapérangan "Hyakunin Isshu" ingkang sanès, *Hyakunin Isshu* padatanipun sapunika tumuju dhateng ***Ogura Hyakunin Isshu*** ingkang dipunsusun déning Fujiwara Teika.

*Ogura Hyakunin Isshu* punika dipunsusun déning penyair Fujiwara Teika nalika ing jaman Kamakura. Puisi ingkang dipunkempalaken punika asalipun saking 100 tiyang penyair *waka* kondhang ingkang sampun kawiwitan damel karya punika saking jaman Kaisar Tenchi dumugi ing jaman Kaisar Juntoku. Wonten ing antologi puisi punika, puisi mau dipunsusun kanthi kronologis saking puisi ingkang paling sepuh dumugi ing puisi ingkang paling énggal. Murid Fujiwara Teika ingkang gadhah nama Utsunomiya Renshō (Utsunomiya Yoritsuna) damel aliran seni waka ingkang dipunwastani . Nalika madegaken griya kanggé ngaso *(rumah peristirahatan)* Ogura wonten ing Sagano, Kyoto, piyambakipun nyuwun dhateng Fujiwara Teika supados milih pundi waka ingkang saé piyambak saking penyair ingkang kondhang mau lajeng dipunserat wonten ing sanginggilipun kertas *shikishi*. Utsunomiya Renshō gadhah kekajengan kanggé nèmpèlaken kertas-kertas ingkang mawi isi waka ingkang dados pilihanipun Fujiwara Teika wonten ing fusuma ing vila ingkang kala punika nembé dipunyasa. Kertas-kertas mawi isi waka ingkang dipunserat déning Fujiwara Teika mau kalebet wujud wiwitan saking *Ogura Hyakunin Isshu* . Saking 100 penyair ingkang piyambakipun pilih wonten 79 penyair kakung (15 ing antawisipun biksu) lan ugi 21 penyair èstri. Nalika bibar kapungkasan anggènipun dipunsusun, antologi puisi punika boten gadhah irah-irahan kanthi resmi. Awit saking punika asring dipuntepangi mawi irah-irahan ingkang bènten-bènten kados ta *Ogura Sansō Shikishi Waka* (*Waka saking Shikishi wonten ing Vila Ogura*) utawi dipunsebat *Saga Sansō Shikishi Waka* (*Waka saking Shikishi wonten ing Vila Saga*).

Sumber kanggé *Hyakunin Isshu* inggih punika *Kokin Wakashū* lan *Shin Kokin Wakashū*. Kajawi minangka antologi puisi, *Hyakunin Isshu* dipun-ginakaken minangka *buku pengantar* déning tiyang ingkang gadhah kekajengan kanggé sinau nyerat utawi nyinaoni waka. Bibar majuning teknik panyithakan mawi tèknik cukil kayu ing masa jaman Edo, *Hyakunin Isshu* terbit minangka karuta lajeng kondhang wonten ing kalangan rakyat Jepang minangka dolanan *uta garuta*.

## Cathetan suku 
## Pranala njawi 
*  Teks asli Ogura Hyakunin Isshu asal zaman Edo
* *Ogura Hyakunin Isshu - 100 Poems by 100 Poets*  olèh Japanese Text Initiative, Perpustakaan Universitas Virginia
Antlia

**Antlia** (; saking basa Yunani Kuno *ἀντλία*) inggih punika salah satunggaling rasi lintang ingkang lemah lan mapan wonten ing belahan langit sisih kidul. Antlia gadhah teges "pompa" lan kanthi spesifik nggambaraken satunggaling pomba banyu. Rasi lintang Antlia inggih dipundamel ing abad kaping wolulas lan Antlia inggih kalebet rasi lintang ingkang lemah. Antlia dipunkiteri déning rasi lintang Hydra (ula laut), Pyxis (kompas), vela (jala) lan Centaurus (pemburu). Grup rasi lintang punika inggih mapan wonten ing langit kidul lan badhé katingal ing pungkasaning musin adhem lan ing salebeting mangsa semi. NGC 2997, inggih punika salah satunggaling galaksi spiral lan galaksi *Antlia Dwarf* mapan wonten ing sakiteripun rasi lintang Antlia.

## Sajarah 
Antlia inggih dipundamel sepisanan ing taun 1756 déning astronom Prancis, inggih punika Abbé Nicolas Louis de Lacaille, tiyang ingkang damel sekawan welas rasi lintang ingkang wonten ing langit kidul kanggé ngisi sapérangan laladan ingkang lemah.
Rasi lintang Antlia gadhah nama asli *Antlia pneumatica* lan dipunsebat "*Machine Pneumatique*" ing basa Prancis. Rasi lintang Antlia inggih sampun kalebet wonten ing 88 rasi lintang modhern ingkang dipuntemtokaken deining *International Astronomical Union*.

## Lintang-lintang 
Rasi lintang Antlia gadhah dhérah ingkang ambanipun kirang langkung 239 drajat persegi lan ngewrat satunggal lintang ingkang dipunmangertosi minangka planit-planit. Rasi lintang punika saged dipuntingali ing garis lintang antawisipun +45° lan-90° lan badhé katingal ingkang saé piyambak manawi dipuntingali ing jam 9 dalu ing salebeting sasi April.
Antlia gadhah sekawan lintang ingkang paling wigati, lan boten wonten saking sekawan lintang kasebat ingkang gadhah magnitudo langkung ageng saking 3,5.

Déné lintang-lintang ingkang wonten ing rasi lintang punika ing antawisipun inggih kados makaten:
* α Antliae inggih punika lintang ingkang padhang piyambak wonten ing rasi lintang Antlia ingkang gadhah magnitudo 4,25. Lintang punika kalebet lintang tipe M ingkang gadhah cahyaraksasa oranye ingkang tebihipun mapan wonten ing jarak 366 taun cahya saking bumi.

## Cathetan suku 
* 
* 
* 
* 
*
Dark Knight

***Dark Knight utawa The ***Dark Knight'''''*** ya iku jeneng parapan kang umum kanggo   superhero DC Comics Batman.

**Dark Knight*' bisa ngarujuk Tumuju:
## Komik 
* Batman: Legends of the Dark Knight, salah sawijining serial wulanan ing taun 1989 nganti 2007
* Batman: The Dark Knight, Minangka serial kang sinambung déning karya David Finch, dimulai pada 2011
Ludwig Wittgenstein

ka|jmpl|Ludwig Wittgenstein rikala taun 1930

**Ludwig Josef Johann Wittgenstein** (dipunlafalaken [luːtvɪç ˈjoːzɛf ˈjoːhan ˈvɪtgənʃtaɪn], ) inggih punika salah satunggaling filsuf paling gadhah prabawa wonten ing abad 20 lan gadhah kontribusi ingkang ageng wonten ing filsafat basa, filsafat matematika, lan logika. Piyambakipun gadhah pamanggih bilih prakawis filsafat sajatosipun minangka prakawis basa.

Ludwig Wittgenstein minangka filsuf ingkang miyos wonten ing Ostenrik ingkang lajeng nglajengaken studinipun wonten ing Inggris. Karya wiwitanipun, Tractatus-Logico-Philosophicus gadhah prabawa ingkang ageng sanget wonten ing obahan Lingkaran Wina, mliginipun Ruldof Carnap lan Moritz Schick.

Piyambakipun minangka satunggaling murid Bertrand Russell, salah satunggaling filsuf Inggris ingkang kawéntar ing Universitas Cambridge, ingkang gadhah prabawa ageng sanget wonten ing pandangan ing ngajeng. Wittgenstein mulang wonten ing Trinity College, Cambridge lan dumugi pungkasaning gesang dumunung wonten ing kutha punika.

## Asal-usul 
Wittgenstein inggih punika putra satunggaling industriawan ingkang sugih sanget. Nanging Ludwig Wittgenstein boten remen kaliyan bab-bab kadonyan lan piyambakipun boten nuntut warisaning bapakipun.

Éwadéné bapakipun nganut agama Protèstan lan ibunipun nganut agama Katolik, ingkang lajeng ndhèrèk agama ibunipun, sajatosipun kekalih tiyang sepuhipun taksih minangka keturunan Yahudi.

Wittgenstein ingkang utama dipunkenal amargi paham filsafatipun nalika gesangipun éwah lan dados bènten kanthi total saèngga kadang kala tiyang nyebutipun minangka Wittgenstein I lan Wittgenstein II.

## Paham 
Wittgenstein inggih punika panulis *Tractatus Logico-Philosophicus* ingkang minangka sumber inspirasi kaum logis-positivis wonten ing bab analisis antawising pernyataan ingkang gadhah makna kaliyan pernyataan ingkang boten gadhah makna. Piyambakipun ngandharaken punika lumantar téyori pemaknaan ingkang dipunkenal minangka *téyori gambar*. Wonten ing karya salajengipun, *Philosphical Investigations*, piyambakipun ngoreksi pamanggih wiwitanipun wonten ing bab *Tractatus* lan langkung nengenaken pendekatan holistik-praktis wonten ing pendekatan tumrap prakawis basa. Pamanggih punika mangaruhi para filsuf ingkang nganut paham *ordinary language philosophy*, kados déné Gilbert Ryle.

## Karya 
* *Logisch-Philosophische Abhandlung*, Annalen der Naturphilosophie, 14 (1921)
** *Tractatus Logico-Philosophicus*, (1922)
* *Philosophische Untersuchungen* (1953)
** *Philosophical Investigations*, alihbasa Inggris déning G.E.M. Anscombe (1953)
* *Bemerkungen über die Grundlagen der Mathematik*, (1956) 
** *Remarks on the Foundations of Mathematics*, alih basa Inggris déning G.E.M. Anscombe, rev. ed. (1978)
* *The Blue and Brown Books* (1958) (Bahan kuliah wonten ing basa Inggris dhateng mahasiswa Cambridge taun 1933-1935)
* *Philosophische Bemerkungen*, ed. by Rush Rhees (1964)
** *Philosophical Remarks* (1975)

## Cathetan suku
Owen Arthur

**Owen Seymour Arthur** () inggih punika Nayakotama Barbados wiwit taun 1994 dumugi taun 2008.

Piyambakipun mengku kalungguhan wiwit tanggal 7 September 1994, minangka Nayakotama Barbados ingkang angka 5. Arthur, ingkang miyos wonten ing Barbados, nalika yuswanipun ngancik angka 44 dados salah satunggaling pulitikus Barbados paling timur ingkang dipunangkat mengku kalungguhan.

Kanthi sukses piyambakipun mimpin Parté Buruh Barbados (BLP) saperlu menangaken Pemilu ingkang dipunadani wonten ing tanggal 6 September 1994, nalika menangaken 19 saking 28 kursi wonten ing *House of Assembly*. Piyambakipun wangsul malih mbekta BLP dhumateng kamenangan ageng wonten ing tanggal 20 Januari 1999, menangaken 26 saking 28 kursi.

Karier pulitik Nayakotama punika kawiwitan nalika piyambakipun dipunangkat minangka anggota Senat Barbados rikala taun 1983. Piyambakipun dados anggota parlemen taun 1984 lan dipunangkat minangka Pemimpin Oposisi nalika taun 1993. Piyambakipun tetep dados Ketua Parté Buruh Barbados.

Nayakotama punika lenggah wonten ing All Saints' Boys' School, Coleridge and Parry School on a Government Scholarship, Harrison College lan Universitas Hindia Barat, Cave Hill and Mona Campuses, pungkasanipun wonten ing pascasarjana U.W.I.

Panyepeng gelar Bachelor of Arts (BA) (pakurmatan golongan atas angka 2) wonten ing babagan ékonomi lan sajarah, lan Master of Science wonten ing babagan ékonomi, Arthur miwiti karier kerjanipun wonten ing wewengkon Jamaika, minangka Asisten Riset wonten ing Departemen Manajemen Kampus Mona, U.W.I.

Nalika taun 1974 piyambakipun pikantuk kadudukan minangka Wakil Perencana Ékonomi wonten ing Agen Perencanaan Nasional ing tlatah Jamaika. Wonten ing wekdal 5 taun piyambakipun dumugi kadudukan atas Ketua Perencana Ékonomi. Pangangkatan candhakipun Arthur inggih punika Direktur Ékonomi, wiwit saking taun 1979 tumuju taun 1981, wonten ing Institut Bauksit Jamaika.

Minangka Direktur, tanggel jawabipun kalebet pangaturan Divisi Urusan Ékonomi lan Keuangan ingang ngawasi produksi bauksit wonten ing Jamaika, pambayaran dipuntarik lan dipunkengingaken dhumanteng parusahan lan sadaya aspèk sanès saking palaksanan lan urusan ékonomi indhustri bauksit Jamaika.

Piyambakipun makili Jamaika wonten ing Grup Ekspor Antar-Papréntahan UNCTAD ing Transfer Teknologi nalika taun 1975 lan 1976, minangka anggota Gugus Tugas OAS wonten ing Transfer Teknologi ing Karibia lan anggota Proyek Studi Kabijakan Teknologi Karibia antawising taun 1977 lan 1978. Kajawi punika, Arthur ugi njabat minangka anggota Dewan Direktur saking Dewan Riset Ilmiah Jamaika.

Nalika taun 1981, Arthur kondur malih dhateng Barbados lan pikantuk kalungguhan dados Ketua Analis Proyek ing Kementrian Keuangan lan Perencanaan, ing pundi piyambakipun mbiyantu kanthi penyediaan lan tinjauan studi pra-kamungkinan kadadosan lan kamungkinan kadadosan wonten ing hubunganipun kaliyan program investasi umum Barbados.

## Cathetan suku 
* Biografi resmi
Deryck Whibley

**Deryck Jason Whibley** utawa Deryck Whibley  ya iku gitaris saka band nagara Kanada, SUM 41. Whibley duwé ya iku jejuluk saka Deryck Whibley. Dhèwèké lair tanggal 21 Maret 1980 ing kutha Scarborough, Ontario, nagari Kanada. Dhèwèké tau krama karo Avril Lavigne ya iku salah sawijiné pènyanyi ing nagara Kanada. Deryck krama karo Avril nalika taun 2006. Nanging, nalika Oktober 2009, saka wawancara, Avril lan Deryck miwiti pégatan .

## Karir Musik 
**Whibley** miwiti dadi penyanyi nalika taun 1996. Deryck kang duwé jeneng béda Bizzy D, Gunner, utawa Sven iki miwiti ing manajemen artis Bunk Rock Music lan No Warning . SUM 41 iku digawé karo  Steve Jocz. Jeneng SUM 41 iku digawé karo Deryck nalika Kaspir, jeneng pisanané SUM 41, miwiti manggung kaping pisan nalika 41 dina ing mangsa kétiga (Summer = SUM) ing Supernova Show.
Deryck uga tau main drum ing SUM 41 nalika manggung. Nanging nalika garap lagu Paint For Pleasure (SUM 41-Album Chuck) dhèwèké kena hernia. Nalika iku SUM 41 manggung ing Winipeg, Manitoba, Kanada . Deryck uga tau dadi bassis saka SUM 41 nalika Steve Jocz ing posisi gitar. Banjur, sakmariné Deryck saka lara, Jocz uga bali dadi drummer.

## Karir Filem 
**Deryck Whibley** uga tau nandhangi dadi aktor nalika ing filem Dirty Love lan King of the Hill .

## Manéka Warta Saka Deryck 
**2007** nalika iku, Deryck uga kena cidra  amarga kacilakan nalika main drum ing lagu **Pain For Pleasure**. SUM 41 uga isih manggung ing acara tur *Strength in Numbers Tour*  bèbarengan karo Finger Eleven.
**Deryck** uga dadi tamu ing album Operation M.D.. Deryck urun ing lagu *Sick + Twisted* pérangan instrumen Piano lan Keyboard.
Nalika taun 2010, miwiti SUM 41 tur ing acara Summer Sonic Festival  Ing Jepang, Deryck uga lumebu rumah sakit amarga digithik wong mendem  ing sajeroning bar ing Jepang.

## Catethan suku 
## Pranala njaba 
*Deryck Whibley Fan Club
*Sum 41 Web Kantor Deryck Whibley
*
*Fender Artist Gutar Fender: Deryck
*Squier Guitars Gitar Telecaster: Deryck
*Album anyar saka SUM 41: cariyos alané Deryck Whibley nalika dadi alkoholis

## Gladri foto saka Deryck Whibley 

AvrilDeryck.jpg|Deyck Whibley lan Avril Lavigne
DeryckWhibley.jpg|Deryck Whibley manggung kaliyan SUM 41
2016224202816 2016-08-11 Rocco del Schlacko - Sven - 5DS R - 0072 - 5DSR7317 mod.jpg|Deryck lagi lajèng miwiti maringi sésorah kanggo pénonton
Zukini

thumb|200px|Woh zukini kuning
**Zukini** (saking Basa Italia, *zucchine* (tunggal) utawi *zucchini* (jamak) inggih punika jinising labu alit ingkang wohipun dipunpanèn sadèrèngipun mateng minangka janganan. Janganan punika kalebet salah satunggaling wujud budidaya saking *Cucurbita pepo*. Wonten ing nagari Prancis, Inggris, lan nagara-nagara Benelux janganan punika langkung kondhang minangka *courgette* (dipunwaos "kurzet"). Warni njawinipun woh mau limrahipun saged warni kuning lan ijo enèm utawi ijo tuwa. Wujudipun woh punika mirib kaliyan timun, sanajan wonten ingkang wujudipun bunder utawi kados gendul (botol) gumantung kaliyan kultivaripun.

Janganan punika katingal taksih énggal dipuntepangi ing Indonesia (paruh angka kalih abad kaping 20) sanajan sampun kondhang ing masakan Éropah. Pangginaan zukini padatanipun mirib kaliyan belustru, gambas (oyong) utawi bligo, inggih punika dipunmasak mawi duduh ingkang èncèr. Ing sapérangan papan, zukini dipuntugel-tugel lajeng dipunmasak kanthi cara dipungorèng. Zukini punika arang dipundhahar kanthi mentah tanpa dipunolah rumiyin.

## Paédah zukini 
Kajawi saking babagan nutrisi, mupangat sanès saking woh zukini kanggé kasarasan punika dèrèng kathah dipunsinaoni. Nanging wonten sapérangan pasinaon babagan labu punika dhumateng kéwan ing dados pacoban. Kajawi punika pasinaon-pasinaon ingkang sampun kalampahan langkung mirsani labu kanthi wetah sanès kanthi spesisifik namung zukini. Minangka antioksidan zukini punika kalebet sumber ingkang saé saking mangan, vitamin C, lan vitamin A ingkang dados antioksidan. Kajawi punika wonten ugi kandhutan antioksidan sanès kados ta lutein lan zeaxanthin. Aktivitas zat antioksidan wonten ing zukini kalebet ingkang stabil lan sampun kabukti saking asiling pasinaon dhumateng keaktifan antioksidan zukini ingkang sampun dipundamel beku. Supados pikantuk mupangat kanthi wetah saking antioksidan ingkang wonten ing zukini langkung saé bilih manawi dhahar boten namung dagingipun kemawon nanging inggih ugi kulit lan wijinipun.

## Kandhutan zukini 
Woh zukini ngandhut vitamin B kompleks (B1, B2, B3, B6, folat, lan kolin), ugi serat pangan ingkang mupangat anggènipun ngatur kadar gula ing getih. Saking asiling panalitèn ing kéwan pacoban nedahaken vilih wonten mupangat antiinflamasi ing sistem kardiovaskular lan saluran pancernaan, ingkang asalipun saking omega-3 (ingkang wonten ing woh zukini), senyawa karoten lutein, zeaxanthin, lan beta-karoten, sarta senyawa antiinflamasi aking golongan polisakarida inggih punika homogalacturonan. Wontenipun kombinasi antawisipun antioksidan lan antiinflamasi ingkang wonten ing zukini saéngga saged dipunaturaken bilih woh punika gadhah mupangat minangka anti kanker.

## Cathetan suku
Khat

ya iku jinis tuwuhan perdu utawa wit cilik kang dhuwure 1,4 nganti 3,1 mèter, gumantung iklim lan akèhé udan.

## Panganggon 
thumb|left|200px|Kembang Khat

Khat ya iku tuwuhan kang jeneng ilmiahe *Catha edulis* inise tuwuhan hias kang godhong kerep dipamah mawa tradisi Bangsa Arab awit éwon taun kapungkur.

## Tukul 
Kudu ngenteni suweme 8 taun supayane bisa ngasilaké Khat tekan dhuwure kang cukup.

### Indonésia 
Ing Indonésia, tuwuhan khat dikenalake déning turis saka Arab taun 2005 mligi saka Yaman kang akèh teka menyang Indonésia.

## Efek 
Wektu cendhak, tuwuhan khat bisa njalari efek, kaya jantung deg-degan lan tekanan darah saya dhuwur, euforia, hiperaktif, ora bisa turu amarga wak éntuk stimulasi lan nafsu mangan mudhun.

## Cathetan suku
Aryabhata

**Aryabhata**   (; IAST: ) utawi **Aryabhata I** (476–550 CE) inggih punika tiyang ingkang sepisanan ngaji kanthi garis ageng ing babagan matematika - astronomi saking jaman klasik saking ilmuwan matematika India lan ugi minangka nimpuna astronomi saking India. Pakaryanipun inggih wonten ing *Āryabhaṭīya* (piyambakipun umuripun inggih punika nembé 23 taun nalika ing taun 499 masehi) lan ing *Arya- siddhanta*.
Karya - karya ingkang dipuntenani déning Aryabhata inggih mliginipun saking babagan matematika lan astronomi. Piyambakipun ugi makarya kanggé ndamel pendhekatan pi.

## Biografi
Kanggé nyebat namanipun Aryabhatta padatanipun wonten kalebetan kanggé ngéja nmanipun ingkang dipunanggep minangka nama sanèsipun inggih punika kanthi pungkasan *Bhatta*, déné namanipun ingkang leres inggih punika Arybhata, 
Aryabhata nyebataken wonten ing Arybhatiya bilih punika kapérang saking 3.630 taun dhateng Kali Yuga, nalika piyambakipun ing yuswa 23 taun. Punika nedahaken bilih angka punika jumbuh kaliyan taun 499 CE lan punika nedahaken bilih piyambakipun miyos wonten ing taun 476 M. Miyosipun Aryabhata punika sampun mesti wonten, nanging bok bilih ing laladan - laladan ingkang dipunkenal wonten ing teks- teks kuna dados Ashmaka, India ingkang bok bilih ugi punika laladan Maharashtra utawi Dhaka.  Saking tradhisi Hindhu punapa déné tradhisi Buda, saha Bhaskaral (CE 629), Kusumapura dipunanggep minangka laladan Patalipura, modhern Patna.

## Padamelanipun
Aryabhata inggih punika salah satunggaling penulis ing babagan matematika lan astronomi, déné sapérangan karyanipun ugi sampun ical.
Padamelanipun Aryabhata ingkang paling wigati inggih punika "Aryabhatiya", satunggaling ringkesan saking bab matematika lan stronomi ingkang kanthi wiyar sampun dipunsebut wonten ing literatur matematika India lan saged tetep madeg ngantos jaman modhern sapunika. Pérangan saking "Aryabhatiya" inggih punika ngewrat bab aritmatik, aljabar, trigonometri pesawat, trigonometri, lan trigonometri bola.

Arya Siddhanta gadhah padamelan ingkang kathah wonten ing babagan petangan astronomi, lan lajeng misuwur saking asiling seratanipun, *Varahamihira* lan salajengipun dados ilmuwan matematika lan dados komentator kalebet Brahmagupta lan Bhaskara.
## Cathetan suku
{{* 
* 
* Kak, Subhash C. (2000). 'Birth and Early Development of Indian Astronomy'. In 
* Shukla, Kripa Shankar. *Aryabhata: Indian Mathematician and Astronomer.* New Delhi: Indian National Science Academy, 1976.
* 
* Eugene C. Clark's 1930 English translation of *The Aryabhatiya* in various formats at the Internet Archive.
* 
*  (PDF version)
* [''Aryabhata and Diophantus' son'', Hindustan Times(https://jv.wikipedia.org/wiki/Hindustan_Times) Storytelling Science column, Nov 2004]
* Aryabhata lived in Ponnani? Hindu article
* Surya Siddhanta translations
Serangan Umum 1 Maret 1949

**Serangan Umum 1 Maret 1949** ya iku kadadéan paperangan ing tanggal tanggal 1 Maret 1949 ing kutha Yogyakarta kanthi gedhen-gedhenan.Peperangan kan dirancang lan di siapake déning jajaran paling dhuwur ing wewengkon Divisi III/GM III uga dibiyantu déning pimpinan pamaréntah sipil adidasar instruksi ska Panglima Besar Sudirman.

## Pranala njaba 
* Penggagas Serangan Umum 1-3-1949 bukan Letkol Soeharto?
* http://www.bluefame.com/index.php?showtopic=33584
* http://batarahutagalung.blogspot.com/2006/03/fakta-baru-mengenai-serangan-umum-1.html
Charmander

thumb|Charmander
 inggih punika salah satunggaling nama spésies karakter fiksi saking serial Pokémon. Charmander dados salh satunggaling starter Pokémon ing wewengkon Kanto kaliyan Bulbasaur lan Squirtle.

## Profil 
Charmander (nomer 004 ing national Pokedex, 229 ing Johto, 206 ing Hoenn), ingkang basisipun nama saking salamander mistis ing jaman kuna ingkang tahan nalika dipunobong kanthi latu inggih punika sawijining spésies Pokémon jinis reptile, ingkang minangka gabungan saking salamander lan sakedhik éwahan dinosaurus. Charmander limrahipun dumunung ing gunung aktif, nanging boten gampil kapanggihaken. Sipatipun taksih jinak, gampil punatur kabandhingaken kaliyan evolusinipun. Charmander gadhah ciri khas, inggih punika geni ingkang murub ing pérangan buntutipun, ingkang sampun pikantuk wiwit lair. Dipunpitadosi manawi geni punika sirep, Pokémon jinis Charmander punika mati, éwadéné dèrèng naté wonten ing cariyos ing serial TV, manga, utawi dolanan video ingkang ngandharaken bab punika kanthi saèstu.

Amargi saged nyemburaken geni, kadang kala fans Pokémon ugi nyebut Charmander minangka Pokémon jinis naga. Kaliyan Magmar, Charmander inggih minangka jinis ingkang gadhah geni ing buntutipun. Charmander saged evolusi dados Charmeleon nalika level 16 lan evolusi malih dados Charizard nalika level 36.

### Kemampuan 
Charmander saged nyemburaken geni, ingkang salajengipun dados ciri penjelas bilih Charmander inggih punika Pokémon jinis geni. Nanging kampuan punika gegayutan kaliyan kasarasan la kekiyatan Charmander, saèngga manawi kumalangkung anggènipun nyemburaken geni, energinipun badhé samsaya kirang. Sesarengan kaliyan wakdal lan wujud evolusi, Charmander saged mangerto lan nyinaoni manéka rupa tipe teknik serangan geni kados Flamethrower lan Fire Blast. Charmander ugi saged sinau teknik ingkang tipe naga kados Dragon Rage lan Outrage ingkang namung pikantuk nalika breeding.

### Habitat 
Charmander kalebet langka manawi madosi ing alam alasan. Kadang kala Charmander saged kapanggihaken ing daerah kanthi kaanan panas ingkang ekstrem kados ta gunung api. Wujud evolusi angka 2 saking Charmander, inggih punika Charizard katingal dumunung ing Charicfic Valley ingkang namung wonten ing anime.

## Evolusi 
### Charmeleon 
thumb|Charmeleon
Wujud evolusi kapisanan saking Charmander inggih punika Charmeleon. Charmander éwah dados Charmeleon ing level 16. Charmeleon minangka wujud remaja saking Charmander, kanthi ukuran badan lan bobot dumugi kaping kalih saking Charmander, Charmeleon saged ngantem lawan kaliyan buntut ingkang kiyat. Wonten ing evolusi punika, Charmeleon gampil agresif lan saged ugi nyerang Traineripun. Éwadéné makaten, Charmeleon badhé patuh lan setia dhateng Pokemon Trainer ingkang dipunanggep kiyat.

### Charizard 
thumb|Charizard
Charmeleon béwah dados Charizard ing level 36. Wonten ing wujud punika, badanipun kaping kalihipun saking wujud minangka Charmeleon. Kekiyatanipun nyemburaken geni ingkang luar biyasa, ugi saged nglelehaken gunung es. Kajawi punika, Charizard sampun gadhah swiwi.

## Cathetan suku
Bikini Bottom

thumb|250px|Gambar Bikini Bottom

**Bikini Bottom** ya iku kutha ing seri animasi SpongeBob SquarePants.

## Géografi 
Géografi Bikini Bottom kasusun saka gunung, alas, tlaga, laguna, guwa, savana, karang lan kali.

## Cathetan suku
Gohan

**Gohan** inggih punika satunggaling paraga saking manga lan anime Jepang. *Dragonball Z*. Piyambakipun putra kapisanan saking Son Goku lan Chi-Chi. Amargi gadhah campuran getih saking bangsa Saiya lan Bumi, saèngga wiwit alit Gohan gadhah kekiyatan ingkang digdaya sanget (jaréné dipunmangertosi bilih manawi kadadosan palakrama silang antawising bangsa Saiya kaliyan bangsa sanès, saèngga keturunan ingkang dipunkasilaken badhé gadhah tenaga ingkang sekti mandraguna lan digdaya sanget).

Gohan kapisanan medal wonten ing komik/manga Dragon Ball Z Nomor 17. Nalika kanggé kapisanan medak Gohan taksih ngancik umur sakitar 4 taun lan gadhah gegayuhan kanggé dados satunggaling profesor. Gohan dipunbekta déning Son Goku saperlu sowan dhateng dalemipun Master Roshi ingkang wonten ing sawijining puloalit ingkang panci saweg ngadani adicara kempal-kempal sesarengan. Anangin, nalika nembé kemawon dumugi wonten ing pulo Kame lan tetepungan kaliyan Master Roshi, Bulma, Umigame (si kura-kura), lan Krillin, ujug-ujug dhateng tiyang asing ingkang ngaku minangka ingkang nama Raditz, inggih punika kakang kandhung saking Son Goku. Rawuhipun Raditz inggih punika saperlu mriksani punapa inggih Son Goku sampun kasil nindakaken tujuan utamanipun. Nanging amargi Raditz, Vegeta lan Nappa taksih ningali wontenipun pagesangnan ing planit Bumi, pungkasanipun Raditz dipundhawuhi saperli mriksani. Amargi kasunyatanipun Son Goku boten purun gabung malih kaliyan Raditz, saéngga Raditz nyandra Gohan lan ngancam badhé numpes Gohan manawi Son Goku boten purun mbekta 100 mayit manungsa ing bumi.

Kekiyatan Gohan katingal ingkang kapisanan nalika *scouter* ingkang dipun-ginakaken déning Raditz nedahaken angka sakitar 700-an (déné Son Goku lan Piccolo namung sakitar angka 400-500). Lan nalika Son Goku sampun wiwit kapojok, pungkasan Gohan ingkang taksih umur 4 taun punika duka lan medalaken sadaya tenaganipun (angka wonten ing *scouter* nedahaken angka wonten ing sanginggiling 1000).

Sasampunipun Raditz kasil dipunasoraken, piyambakipun maringi pirsa bilih badhé wonten 2 tiyang saking bangsa Saiya ingkang langkung kiyat saking piyambakipun ingkang badhé dhateng ing bumi saperlu numpes sadaya pagesangan wonten ing bumi. Amargi punika Piccolo pungkasan milih kanggé nglatih Gohan ingkang sampun gadhah modal tenaga ingkang ageng sanget.

Sasampunipun sapérangan lelampahan kalampahan, Gohan pungkasan saged ugi dados *Super Saiyan*. Wonten ing pérangan Cell Saga, Gohan minangka ksatria ingkang paling kiyat tinimbang sadaya *Z-Fighter*. Nanging nalika jaman perdamaian dumugi, Gohan wngsul malih males gladhen saéngga kekiyatanipun mandhap lan kacandhak déning Son Goku lan Vegeta.

Son Gohan pungkasanipun nikah kaliyan Videl (putra saking Mr.Satan ingkang dipunpitadosi pahlawan ingkang nylametaken bumi amargi saged numpes Cell) lan gadhah satunggaling putri ingkang dipunsukani nama Pan.

Wonten ing edisi Dragon Ball GT, Gohan pungkasanipun saged nindakaken punapa ingkang dados cita-citanipun kanthi dados satunggaling ilmuwan ingkang nyambut damel ing *Capsule Coorporation* kagunganipun kulawarga Bulma.

## Silsilah 
## Cathetan suku
Jeremy Lin

thumb|250px|Jeremy Lin

**Jeremy Shu-How Lin (Hanzi tradhisional: 林書豪; Hanzi prasaja: 林书豪; pinyin: Lín Shūháo; Pe̍h-ōe-jī: Lîm Su-hô**; lair 23 Agustus 1988; umur 24 taun) ya iku pamaen basket profésional saka Amérikah Sarékat.

## Kompetisi Internasional 
Lin tahu diundang déning Chinese Taipe ya iku eneng resmi kang dienggo déning Republic of China (Taiwan) ing tetandhingan internasional kanggo dadi tim nasional ing kompetisi FIBA.

## Cathetan suku
Arbok

thumb|Arbok
 inggih punika salah satunggaling nama kanggé karakter spésies fiksi saking serial Pokémon. Nama Arbok piyambak minangka pengejaan kuwalik saking tembung Inggris *cobra*, kanthi aksara C ingkang kagantosaken déning huruf K.

## Profil 
### Psikologis 
Arbok (#024 ing Pokedex Kanto, #051 ing Johto, lan #226 ing Hoenn) minangka salah satunggaling jinis spésies Pokémon reptil ingkang ngandhut wisa kanthi warni dominan ungu, lan minangka wujud evolusi saking Ekans, kanthi ciri bilih Arbok punika sampun  kicalan buntut dherikipun. Arbok kados déné ula kobra saèstu saged mbetangaken balung rusuk wonten ing pérangan praupanipun kados déné sendhok. Desainer Pokémon, Ken Sugimori, kadosipun antusias sanget kanthi rupa Arbok, ing pundi lajeng piyambakipun nambahaken sakedhik desain sanès nalika Arbok mbentangaken pérangan gulunipun kados memper sendhok inggih punika badhé medal sawijining praupan ingkang duka. Sapunika kacathet wonten 6 variasi praupan duka ingkang sampun dipunkenal déning para fans Pokémon ing kolong jagad. Dawaning badan Arbok dumugi sakitar 11,6 kaki, kanthi bobot antawis 143.3lbs.

### Kemampuan 
Arbok gadhah kemampuan ingkang manéka jinis. Arbok saged nyokot kanthi wisa ingkang kiyat sanget lan saged damel pejah. Kajawi punika Arbok ugi saged ngremukaken benda kados watu ageng namung satunggal gubetan kemawon. Arbok ugi saged ngipnotis korbanipun kanthi praupan ingkang wonten ing gulunipun mau. Arbok ugi saged marikaken badanipun piyambak nalika sakit kénging serangan saking musuhipun, ciri ingkang pungkasan meh sami kaliyan Pokémon spésies ula watu, Onix.

### Habitat alasan 
Arbok minangka satunggaling spésies Pokémon ingkang ganas, remen njajah alam sakitar. Arbok ugi kadang kala nyerang sinten kemawon ingkang nyobi nganggu Arbok kanthi cara nyemprotaken wisanipun. Arbok ugi kawentar babagan sipatipun ingkang bengis, piyambakipun boten badhé mandheg saderengipun lawan mau asor napa pejah, boten perduli dangunipun Arbok lan lawannipun punika tetandhingan. Wonten ing alam alasan, Arbok urip ing daerah savana lan alas ingkang langkung kathah sesuketane.

## Serial animasi 
Wonten ing episode EP056: *The Ultimate Test*, Ash Ketchum naté migunakaken Arbok nalika piyambakipun ndhèrèk ujian mlebet Liga Pokémon nalika nglawan instrukturipun, Jolteon. Salajengipun wonten ing episode AG015: *Gonna Rule the School*, satunggaling Arbok dipun-ginakaken déning para siswa sekolah kapelatihan Pokémon wonten ing satunggaling gladhden ing sekolah mau. Lan wonten ing episode DP091: *One Team, Two Team, Red Team, Blue Team*, satunggaling Arbok sanès dipun-ginakaken déning para siswa Akademi Mangsa Panas Pokémon wonten ing sawijining adicara Pokémon Triathlon.

## Cathetan suku 
* [Arbok](http://bulbapedia.bulbagarden.net/wiki/Arbok_(PokÃ©mon)) dalam Bulbapedia
Dunstan

**Santo Dunstan** (909-988) punika satunggiling rahib Benediktin lan ugi satunggiling pambaharu kagesangan gréjawi ing Inggris. Panjenenganipun miyos ing Baltonsborough, caket Glastonbury, ing satunggiling kulawarga bangsawan. Dunstan nempuh pendhidhikan ing Glastonbury lajeng nyambut damel ing papréntahan Raja Athelstan. Nalika taun 935, panjenenganipun dipunpecat saking pedamelanipun déning raja. Sasampunipun puniku, panjenenganipun mlebet biara lan dipuntahbisaken dados imam. Salajengipun Dunstan kundur malih dhumateng Glastonbury kanggé nglampahi gesang minangka pamertapa lan ugi latihan kagunan lukis, nyulam, lan patukangan. Nalika taun 939, Edmund dados raja lan nimbali Dunstan malih dhumateng pedamelanipun ing papréntahan. Sasampunipun puniku, Dunstan dipunangkat dados kepala biara Glastonbury lan ing wekdal-wekdal salajengipun panjenenganipun nlampahaken pambaruan kanggé biara lan gréja ing Inggris miturut peraturan Santo Benediktus. Pambaruan ingkang dipunlampahaken Dunstan dipunmilai wiwit taun 940 dumugi 1539.

## Réferènsi
Anti-Paus Felix II

**Felix II** punika Anti-Paus wiwit taun 356 dumugi taun 358.

Nalika taun 356, panjenenganipun dipunangkat dhumateng tahta Kapausan nalika Paus Liberius dipunbucal déning Kaisar Romawi Konstantius II amargi nulak napakastani serat pangutukan dhumateng Athanasius. Pamilihan Felix matentangan kaliyan pepénginan para klerus lan masarakat wiyar. Panahbisan Felix dipunlampahaken déning sapérangan pendhéta inggil ingkang dipungadhahi déning pura. Nalika kapilih, panjenenganipun nembé njabat minangka dhiakon agung Roma.

Nalika taun 357, amargi panyuwunan ndhesak saking utusan pawèstri-pawèstri bangsawan Romawi, Konstantius nyarujuki kanggé mbébasaken Liberius, kanthi sarat panjenenganipun kedah napakastani pranyatan iman sèmi-Arian. Konstantius ugi ngedalaken satunggiling dhekrit bilih Felix ugi Liberius kedah mréntah kanthi sesarengan. Sanadyan makaten, kunduripun Liberius dhumateng Roma nalika taun salajengipun dipuntampi déning sadaya lapisan kanthi antusias sanget. Pupunika njalari Felix mutusaken kanggé énggal-énggal munduraken dhiri saking Roma.

Namung sakedhik ingkang dipunkawruhi prakawis sisa gesangipun. Cathetan-cathetan prakawis piyambakipun kathah ingkang silih kontradhiksi, nanging ketingalipun panjenenganipun nelasaken sisa wekdalipun ing tanah kagunganipun ing caket Porto. Panjenenganipun séda nalika taun 365 lan (tanpa dipunkawruhi dhasaripun) dipunanggep minangka martir, ingkang dipunpèngeti saben tanggal 22 Juli. Nalika mangsa kapausan Paus Gregorius XIII, pamanggènan nama Felix II ing antawisipun dhaftar Paus dipunrembagaken. Kanggé mbiyantu mutusaken, dipunupados punapa wonten kaajaiban ingkang saged kapanggih prakawis Feliks. Sarkofagusipun dipunbikak, lan miturut legendha, tembung "Paus lan Martir" kapanggih kaserat ing badanipun. Nanging, legendha supernatural punika boten dipunakeni déning otoritas Gréja Katulik Roma.

## Pranala njawi 
* Anti-Paus Feliks II di *Catholic Encyclopedia*
Steven Tyler

**Steven Tyler** yaiku vokalis saka band lègendharis Aerosmith. Tyler lair tanggal 26 Maret 1948. Dhèwèké lair lan gédhe ing kutha Yonkers, New York, negara Amérika Serikat . Tyler iku putrané ibu Susan nèè Blanca lan bapak Victor Tallarico ibune Tyler iku turunan Polen, déné bapaké Tyler turunan Jerman lan Italia, nanging Tyler lair lan urip sabendinane ana ing Amérikah Sarékat. Tyler ngangsu kawruh ing Roosevelt High School . Sawisé lulus, Tyler miwiti sekolah ing Leonard Quintano Young Professionals School . Jeneng jejulukané Tyler ya iku **Demon of Screaming**, amarga swarane Tyler iku dhuwur lan amba dengungé. Nalika isih enom, Tyler tau dadi pecandhu narkoba lan  seneng mendem . Roling Stone Magazine uga mènèhi panghargyan marang Tyler penghargyané yaiku dhèwèké kalebu 100 Vokalis kang Becik . 
[thumb|250px|Steven Tyler nalika ing [Grammy Award ]]

### Miwiti Aerosmith 
**Nalika** taun 1969, Tyler gawé lagu Dream On (saiki ana ing album kapisané [Aerosmith). Dhèwèké banjur diajak gawé band kanthi jeneng Jam Band, lan gawéné dibantu déning [Joe Perry (gitar) lan Tom Hamilton (Bass) (sakabèhé iku anggota Aerosmith. Nalika dhèwèké miwiti manggung kaping pisan, Tyler lan Joe Perry ngajak kancané saka New York kanggo ngisi drum, ya iku Joey Kramer. Banjur Tyler dadi vokal, déné sadurungé dadi drummer. Tyler uga ngajak Ray Tabano, nanging dhèwèké metu nalika taun 1971, lan diganti Brad Whitford. Band iki uga duwé jeneng Aerosmith, nalika kontrak omah bareng ing Boston. Steven Tyler gawé  lagu-lagu kang ngehits saka Aerosmith ing kontrakan Boston. Tyler uga miwiti dadi modèl ing Rolling Stone Magazine. Dhèwèké dadi among lan dadi lanang metropolis kang cèdhak karo alkohol lan narkoba. Kanca-kanca ing band Aerosmith uga dadi alkoholis. Aerosmith bebarengan karo Tyler uga miwiti tur ing nagara Jepang. Ing Jepang ngetokaké lagu **Kings and Queens** lan **Draw the Line,** banjur dadi lagu kang pungkasan saka band iki. Nalika 1978, Tyler duwé ide manawa gawé album live nalika manggung ing Texas, ya iku album Live! Bootleg lan Live Texxas Jam '78.

thumb|250px|Steven Tyler nalika karoAerosmith]] ]]

## Cathetan suku 
## Pranala njaba 
* Web Kanthor Aerosmith
* Web Kanthor Fans Aerosmith 

## Pranala njaba buku 
* 
* 
* 
* 
* 
*
JPEG

thumb|Kompresi JPEG kang tabah mudhun saka kiwa mènengèn

**Joint Photographic Experts Group** (**JPEG**) ya iku skema kompresi file bitmap. Awalnya, file yang menyimpan hasil foto digital duwé ukuran kang gedhé mula ora praktis. JPEG merupakan format asring digunakan di internet. Segera Group JPEG mengumumkan sebuah format JPEG 2000 sebagai sebuah format pengganti.

## Pranala njaba 
* Jpeg.org
* Telecommunication Standardization Sector (ITU-T)

## Cathetan suku
Tiara

[thumb|200px|[Paus Innocent III (1198-1216) ngagem tiara kepausan, Fresko ingkloister Sacro Speco, nalika taun 1219.]]

**Tiara** (saking basa , saking basa , kanthi sumber saking basa ingkang langkung sepuh ) punika kalebet salah satunggal saking jinising makutha. Istilah punika tumuju ing kalih jinis makutha. Kanthi tradhisional, "tiara" tumuju ing makutha ingkang inggil, asring wujud wujud tabung ingkang lanchip wonten ing pérangan pucukipun ingkang dipundamel saking kain utawi kulit sarta dipunhiasi mawi pola hias ingkang *raya* lan *kaya*. Makutha punika dipun-ginakaken déning raja lan kaisar nalika peradapan purba ing Mesopotamia. Bangsa Asiria nambahaken sungu (tandhuk) banthèng minangka makutha. Tiara wonten ing makutha Kamaharajan Pèrsi langkung mirib kaliyan kerucut ingkang kapotong tanpa tandhuk utawi wulu, nanging dipunhiasi langkung kathah permata mawi kerucut alit wonten ing pucukipun.

## Tiara kapausan 
thumb|200px|Tiara Paus Pius XI

Wonten ing Gréja Katulik Roma, Tiara Kepausan inggih punika topi inggil ingkang dipunubengi déning tigang makutha kasusun ingkang nyangga *bola donya* mawi pucuk ing salib. Makutha punika naté dipunagem [Paus) nalika upacara tartamtu, minangka lambang *otoritas* lan kekuwaosan. Saking [Paus Paulus VI nyingkiraken tiaranipun nalika Konsili Kaping Kalih Vatikan, Tiara kepausan boten naté dipun-ginakaken malih. Paus Benediktus XVI malah ngicalaken tiara saking lambang kepausanipun nggantos kaliyan mitra (nanging lambang tiara kanthi susun tiga punika taksih dipun-ginakaken wonten ing Lambang Vatikan).

## Tiara karajan 
[left|200px|thumb| Ratu Alexandra saking [Dhènemarken (tengen) ngagem Tiara Kokoshnik Ruslan, kaliyan putrinipun Putri Louise (kiwa) ngagem Tiara Fife lan ibunipun Suri Louise (tengah), sadaya ngagem Tiara.]]

Ratu Elizabeth II dipunsebat bilih gadhah koleksi tiara ingkang kathah piyambak lan paling *berharga* wonten ing donya. Kathahipun punika pusaka Karajan Inggris. Kadang kala piyambakipun ngagem tiara nalika wonten ing adicara mirunggan.

## Tiara sanèsipun 
Ing jaman sapunika tiara sampun saged dipunagem déning rakyat kathah. Sanajan kala rumiyin namung kénging dipunagem déning para bangsawan, para raja, lan para ratu. Sapunika Pengantèn èstri ugi saged ngagem tiara minangka péranganing rasukan ingkang dipun-ginakaken nalika adicara mantènan . Tiara ugi dipun-ginakaken minangka lambang ingkang dados jawara wonten ing kontès kasulistyan kados wonten ing adicara Miss Universe, Miss World, Putri Indonésia lan Miss Indonésia .

## Cathetan suku 
## Pranala njawi 
* The Royal Collection Koleksi tiara Ratu Elizabeth II
* Ballet and classic  Cenário loja Eliana Salles-Tiara Brasil